CELEX: C2007/129/17
Language: et
Date: 2007-06-09 00:00:00
Title: Kohtuasi C-189/07: 3. aprillil 2007 esitatud hagi — Euroopa Ühenduste Komisjon versus Hispaania Kuningriik

9.6.2007   
            
            
               ET
            
            
               Euroopa Liidu Teataja
            
            
               C 129/10
            
         3. aprillil 2007 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-189/07)
   (2007/C 129/17)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: P. Oliver ja F. Jimeno Fernández)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et
               kuna Hispaania Kuningriik ei viinud rahuldavalt läbi kontrolli, inspektsiooni ja jälgimist tema territooriumil ja tema suveräänsete õiguste või jurisdiktsiooni alla kuuluvates vetes toimuva ning määruste (EÜ) nr 850/98 (1) ja 2406/96 (2) alusel alammõõtude nõuetele allutatud liikide kalapüügi üle, sh lossimise ja turustamise üle; ja
               kuna Hispaania Kuningriik ei tegutsenud piisavalt, et võetaks vastu sobivad meetmed ühenduse õigusnormide rikkumiste eest vastutavate isikute vastu, eeskätt haldus- või karistusmenetluste algatamisega ja ennetavate karistuste määramisega rikkumise eest vastutavatele isikutele,
               siis on Hispaania Kuningriik rikkunud määruse (EMÜ) nr 2847/93 (3) artikli 2 lõikest 1 ja artikli 31 lõigetest 1 ja 2 tulenevaid kohustusi.
            
         
               —
            
            
               Mõista kohtukulud välja Hispaania Kuningriigilt.
            
         Väited ja peamised argumendid
   Kohaldatavad õigusnormi nõuavad, et liikmesriigid:
   
               —
            
            
               kehtestaks tõhusa kontrolli-, inspektsiooni ja jälgimissüsteemi alammõõtude nõuetele allutatud liikidega seotud lossimis- ja turustustegevuse üle;
            
         
               —
            
            
               kehtestaks ennetavad karistusmeetmed ühenduse õigusnormide rikkumise eest vastutavatele isikutele;
            
         
               —
            
            
               rakendaks tõhusalt karistusi, mida võib nimetatud rikkumiste eest vastutavatele isikutele määrata, et vältida õigusvastasest tegevusest tulenevat alusetut rikastumist.
            
         Käesolevas asjas on nõuetekohaselt tuvastatud, et Hispaania Kuningriik ei ole täitnud kohustusi, mis tulenevad kalastuse kontrolli ja selle valdkonna rikkumiste karistamist käsitlevatest ühenduse õigusnormidest. Seda rikkumist ei tõenda mitte üksnes ühenduse inspektorite järeldused, vaid seda on tunnistanud ka kostja ise.
   
      (1)  Nõukogu 30. märtsi 1998. aasta määrus kalavarude kaitsest noorte mereorganismide kaitseks võetud tehniliste meetmete kaudu (EÜT L 125, lk 1; ELT eriväljaanne 04/03, lk 217).
   
      (2)  Nõukogu 26. novembri 1996. aasta määrus, milles sätestatakse teatavate kalandustoodete ühised turustusnormid (EÜT L 334, lk 1; ELT eriväljaanne 04/02, lk 331).
   
      (3)  Nõukogu 12. oktoobri 1993. aasta määrus, millega luuakse ühise kalanduspoliitika suhtes rakendatav kontrollisüsteem (EÜT L 261, lk 1; ELT eriväljaanne 04/02, lk 70).